
Ancis Daumani tn 2 ja 6 maa-ala detailplaneeringu vastuvõtmine ja avaliku väljapaneku korraldamine 
1. Asjaolud ja menetluse käik

Narva Linnavolikogu 17.03.2005. a. otsusega nr 38/52 on algatatud Daumani tn 2 maa-ala detailplaneering.   Narva Linnavolikogu 14.05.2009. a. otsusega nr 76 toimus detailplaneeringu nimetuse muutmine ja uue asukohaskeemi kinnitamine ning planeeringu nimetuseks sai „Ancis Daumani tn 2 ja 6 maa-ala“.                                                                                                                                                                                                                                                                                                                                                                                                                                                                                                                                                                                                                                                                                                                                                                                          

Detailplaneeringuga planeeritakse 11 uut transpordi-, tootmishoonete- ja ärimaa. Üks krunt on planeeritud uue alajaama tarbeks. Planeeritavad ärihooned on kavandatud eri kõrgusega ehitusmahtude kombinatoorikana. Parkimiskohtade üldarv on 277 tk. Samuti lahendatakse maa-alade heakorrastus, haljastus, liikluskorraldus  ja jalakäijate teede lahendamine; tehnovõrkude asukoha määramine ning varustamisega lahendamine. Planeeritava ala pindala on ca 3,9 ha.  
Detailplaneering on koostatud vastavuses Planeerimisseaduse ja lähteülesande nõuetega. 11.03.2009 Narva Linnavalitsuse Arhitektuuri- ja Linnaplaneerimise Amet kooskõlastas AS-i K&H poolt koostatud Ancis Daumani tn 2 ja 6 maa-ala detailplaneeringu. 

 Planeering ei too kaasa kehtiva Narva linna üldplaneeringu muutmise ettepaneku.
2. Õiguslikud alused  
Vastavalt kohaliku omavalitsuse korralduse seaduse §22 lõikele 2, Planeerimisseaduse §11 lõikele 2, §18 lõikele 1, lõike 2 punktile 2, lõikele 6 ja lõike 7 punktile 2, § 19 punktile 1 ja Narva Linna ehitusmääruse §10 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
3. Otsus

3.1. Võtta vastu Ancis Daumani tn 2 ja 6 maa-ala detailplaneering ja suunata avalikule väljapanekule.
3.2. Narva linna Arhitektuuri- ja Linnaplaneerimise Ametil teha otsus teatavaks          OÜ-le Trialtra ning avaldada ajalehes, milles Narva  linn avaldab ametlikke teateid. 
3.3. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4. Rakendussätted
4.1. Otsus jõustub teatavakstegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

